Devonøya
Store norske leksikon,Geografi,Verdens geografi,Nord- og Mellom-Amerika,Canadas geografi
Devonøya er en øy i Canada, i territoriet Nunavut. Den er med et areal på 55 247 kvadratkilometer den sjette største øya i det kanadiske polararkipelet og den nest største av Dronning Elizabeth-øyene mellom Jones-sundet og Lancastersundet.
Øya er 515 kilometer lang og 130-160 kilometer bred, og er verdens største ubebodde øy. Det meste av øya er et platå. Det høyeste punktet er i øst, 1920 meter over havet.Devonøya ble oppdaget av William Baffin i 1616, og ble navngitt(opprinnelig som North Devon) av William Edward Parry i 1819 etter Devon, et grevskap i Storbritannia.Det er en forskningsstasjon på nordøstkysten. Siden 1997 har NASA foretatt studier i det 23 kilometer brede og 39 millioner år gamle meteorittkrateret Houghton, som en del av forskningen på planeten Mars. Les mer i Store norske leksikon Canadas historie Canadas geografi